**POZIV ZA MEDIJE**

**PRESS DORUČAK UOČI IZLOŽBE “S KOLEKCIJOM” DAVIDA MALJKOVIĆA**

Muzej moderne i suvremene umjetnosti

Krešimirova 26c, Rijeka

[MMSU](https://mmsu.hr/)

Press doručak: 30.1. 2020. u 11 sati

Poštovane i poštovani,

Pozivamo vas na press doručak na kojem će biti najavljeno otvorenje prve velike izložbe u sklopu programa Rijeke - Europske prijestolnice kulture, izložbe “S kolekcijom” umjetnika Davida Maljkovića.

Press doručak održat će se **u četvrtak, 30. siječnja 2020. u 11 sati u Muzeju moderne i suvremene umjetnosti**, Krešimirova 26c. Izložbu, koja će biti otvorena u petak 31. siječnja u 20 sati, najavit će:

* **Slaven Tolj, ravnatelj MMSU-a**
* **Emina Višnić, direktorica Rijeka 2020**
* **Ivan Šarar, pročelnik Odjela za kulturu Grada Rijeke**
* **David Maljković, umjetnik**
* **Ivana Meštrov, kustosica izložbe**
* **Niko Mihaljević, autor “Muzeja kristalne lubanje”**

„S kolekcijom“ je izložbeni format otvorenog tipa koji se gradi kroz niz suradnji, u nekoliko vremenskih sekvenci i na više lokacija. Jezgru čini autorova markantna prostorno-specifična intervencija. Nastaje u suradnji s Dorom Budor, Nikom Mihaljevićem, Norom Turato, Petrom Mršom, Radio Rožom, Damirom Čargonjom Čarlijem, Brankom Cerovcem, Klasom Grdićem, Igorom Rukavinom, Žarkom Violićem, Theodorom de Canzianijem, WHW Akademijom, Werkplaats Typografie te Akademijom primijenjenih umjetnosti u Rijeci.

Dio je programa Rijeke 2020 - Europske prijestolnice kulture. Izložbu “S kolekcijom” financijski podržava Erste banka.